זאבי רוט

זאבי רוט (נולד ב-14 במרץ 1978, ה' באדר ב' ה'תשל"ח) הוא יזם, שחקן, מרצה, מנטור והמייסד של "רב גן" - רבנות גן ישראלית.
זאבי רוט בגן הילדים מדבר מהבטן עם צביקה הבובה .

== ביוגרפיה ==
נולד בראשון לציון וגדל כפר סבא. למד בבית הספר ממ"ד "בר-אילן", בישיבת בני עקיבא ברעננה ובישיבת ההסדר קריית שמונה. בצה"ל שירת בסיירת מטכ"ל. עקב ניתוח הרניה הועבר ליחידת הלוט"ר בה שירת עד לשחרורו.

== קריירה ==
בשנת 2006, עבד רוט במשרד הפרסום פוגל אוגלבי כקופירייטר במחלקת האינטראקטיב.

לאחר כשנה, הוא פיתח את הרעיון למיזם 'תרמת', בו הגולשים צופים בפרסומות, עונים על שאלות רלוונטיות ומתוגמלים בסכום כספי, אותו הם יכולים לתרום לעמותה לבחירתם. במקביל, עסק בניהול הפיתוח של מערכות CRM ו-ERP לעמותות.

== עשייה ציבורית ==
בשנת 2009, העביר רוט פעילות תורנית בגן הילדים בו בנו התחנך. עקב הצלחת הפעילות, החליט רוט להתנדב במספר גני ילדים שונים במשך כשנה, והחל לגבש שיטת עבודה עבור דמות רב הגן.

לאחר כ-6 שנות פעילות בשכר בכ-60 גני ילדים, ייסד רוט את לימודי תוכנית "רב גן" - הכשרה מעשית לתפקיד של רב גן אשר מתקיימת באוניברסיטת בר-אילן מדי שנה בפיקוחו של הרב יצחק שטיינברג, בנשיאותם של הרב שלמה אבינר והרב חיים דרוקמן ובשיתוף ד"ר מיכאל אבולעפיה ועמותת 'בדרכי אבות'. ההסמכה מתרכזת בכלים היוצרים חיבור בין רב הגן לילדים למען חיזוק התודעה וההבנה באמונה וביהדות.

נכון לחודש מרץ 2022, הוכשרו למעלה מ-50 רבני גן במסגרת תוכנית זו.

בשנת 2015 עקב ביקוש רב, ייסד רוט את "רבנות גן ישראלית" אשר מפעילה דמויות תורנויות הנקראות 'רב גן' ב-550 גנים שונים ברחבי הארץ עבור הצגות שונות בנושאים חינוכיים.

במקביל, רוט החל לכתוב ולשחק בתוכנית 'סיפור ילדותי' העוסקת בפרשת השבוע לילדים בערוץ הידברות, ולאחר מכן כתב ושיחק בתוכנית 'סיפורי קסם' על אגדות חז"ל בערוץ מאיר לילדים המוקרנת בערוץ.

פיתוח נוסף של רוט הוא מיזם 'חכם לב' המיועד לבני נוער ועוסק בחיבור עצמי באמצעות טכניקות משחק, אימפרוביזציה, דמיון מודרך ופלייבק.

רוט עומד גם מאחורי 'בובה של תרפיה', יוזמה בה הוא מבצע פעילות של תרפיה עבור מחלקות ילדים בבתי חולים תוך שימוש בבובת יד ופתמות (דיבור מהבטן).
עם הרב שלמה אבינר בטקס סיום קורס רב גן. בבית חיבה בירושלים
כיום, מעבר לעיסוקיו, מרצה רוט בכנסים של מבוגרים ובני נוער בנושא "הגשמה עצמית דרך האמונה", משמש כמנטור למיזמים בעלי נופך אידיאליסטי ולומד סמיכה לרבנות.

== מספריו ==
קונטרס 'בואי לגני' שנכתב יחד עם תלמידו ועוסק בתורת ה"רב גן" בגני הילדים.

== תעודות ==
הסמכה כקופירייטר - תרצה גרנות AAC (2004)

לימודי פלייבק בשילוב כלים פסיכודרמטיים - אסף פני-אל 2014

== חיים אישיים ==
רוט נשוי ואב לחמישה והם מתגוררים בחריש.

== קישורים חיצוניים ==
* [https://www.youtube.com/watch?v=bfw3xhVSYYY רב גן - המרכז לדרמה יהודית לילדים בהנהלת זאבי רוט], סרטון בערוץ היוטיוב
* [https://www.youtube.com/watch?v=pY54wfRSDqk התכנית סיפור ילדותי פרשת ויחי], ערוץ הידברות עם זאבי וצביקה הבובה, בערוץ היוטיוב
* [https://www.youtube.com/watch?v=SuW2ALfP7do התכנית סיפורי קסם], ערוץ מאיר, סרטון בערוץ היוטיוב
* [https://www.sipoor.co.il/ אתר רב גן] - רבנות גן ישראלית
* 
* יהודה שלזינגר, [https://www.israelhayom.co.il/article/419627 יהדות זה שמחה], באתר ישראל היום, 15 באוקטובר 2016
* [https://podcast.clap.co.il/?podcast=102 זאבי רוט - רב גן ישראלי - פרק ארבעים וחמישה], באתר פודקאסט תרבות יהודית
* [https://www.youtube.com/watch?v=biR0PRK5m0I ראיון עם זאבי רוט בערוץ 2], בערוץ היוטיוב
* שמעון כהן, [https://www.inn.co.il/news/325546 מה עושה רב בגן ילדים?], באתר ערוץ 7, 6 ביולי 2016

קטגוריה:יזמים ישראלים
קטגוריה:שחקנים ישראלים
קטגוריה:לוחמי סיירת מטכ"ל
קטגוריה:חריש: אישים
קטגוריה:בוגרי ישיבת בני עקיבא רעננה
קטגוריה:בוגרי ישיבת ההסדר קריית שמונה
קטגוריה:ישראלים שנולדו ב-1978